**ОТЧЕТ ЗА ДЕЙНОСТТА НА НЧ „СЪЗНАНИЕ 1928”**

**С.ГОЛЯМО АСЕНОВО ЗА 2023 ГОДИНА.**

 Организационен живот

В началото на 2023 година работата на Народно Читалище „Съзнание1928”с.Голямо Асеново започна със заседания на Читалищното Настоятелство с Председател Пенка Маринова и членове: Пенка Тонева и Златка Енчева и Проверителната комисия с Председател Недялка Петкова и членове:Анастас Атанасови Недялка Стоянова.През годината бяха проведени 15 заседания на Читалищното Настоятелство, 5 проверки на Проверителната комисия както и едно Годишно отчетно събрание.Макар и липсата на бюджет да затрудняваше донякъде работата на читалището подготвени и проведени бяха почти всички планувани мероприятия и празници по културен календар.Продължиха и репетициите на трите действащи групи самодейци от ТГ „Китка”,ЖПГАФ и МФГ.През лятото се отдели време и за децата на Голямо и Малко Асеново,с които работи читалищният секретар Иванка Андреева.За наша радост с всяка изминала година техният брой се увеличава.Читалището им е осигурило и свободен достъп до интернет. През 2023 година читалищните членове наброяват 52 човека.

 **Библиотечна дейност**

През 2023година в библиотеката проведохме 8 мероприятия свързани с бележити годишнини на личности като Христо Ботев и Васил Левски,почетохме и Националните празници свързани с Освобождението на България,Ден на Съединението,Ден на Независимостта,Ден на Народните будители и други.В тази връзка след литературните четения,които проведохме в библиотеката, поднесохме и цветя на паметника на загиналите от войните в парка на читалището.

Среща с агронома на ф-ма „Агрофермер 2002”,Христо Митев Радев бе проведена в библиотеката по желание на читателите на вестниците „Хоби фермер”и „Вестник за градината”,които получиха съвети и напътствия за обработка на почвата, засяване на растения,торене и последваща растителна защита.

През 2023година поради липса на достатъчно средства читалището абонира само 4 броя периодични издания,от които: „Читалищен вестник”, „Вестник Градина” , „Хоби фермер”и „Минаха години”,които са на разположение на читателите в читалнята и закупи една книга за библиотеката.

Увеличава се обаче броят на децата заемащи книги от библиотеката,както и желаещите деца да четат в читалнята книги от задължителните списъци за училищата.

По случай 60 годишнината от създаването на Градска библиотека „Пеньо Пенев”в град Димитровград,читалищният секретар Иванка Андреева участва в кръгла маса,където бе награден с грамота.

През 2023 година Читалищното Настоятелство подаде искане за отпускане на средства за ремонт на библиотеката на която да бъдат подменени прозорците,да се ремонтират пода,стените и тавана,но не получи такива средства.Искането за ремонт на библиотеката ще подадем и през следващата година и се надяваме да бъдем одобрени.

 **Стопанска дейност**

През 2023година читалището не получи никакви средства за ремонт,както и не можа да задели свои такива,затова ремонтни дейности не бяха извършени.През годината се заложи главно на почистване двора на читалището,подрязване на храсти,косене на трева,извозване на зелената маса,боядисване на бордюри и пейки,за да бъде читалището едно приветливо място за провеждане на мероприятия и за игра на децата.

 **Финансова дейност**

През 2023 година поради липса на гласуван държавен и общински бюджет всички читалища в общината работеха с авансово отпуснати средства и остатък от предходната година до месец октомври.НЧ „Съзнание1928”започна работа с остатъкът от предходната година в размер на 2 131,20 лв.През месец октомври на НЧ „Съзнание1928”бе гласувана държавна субсидия в размер на 14 810,00 лв.Събраният членски внос от 52 читалищни членове е 364 лева.Отпусната Общинска субсидия за провеждането на Пети Национален събор на Земята и Плодородието,който се провежда и с тяхно съдействие -519,00 лева.Общият бюджет на читалището възлиза на 17 824,20 лв.Макар и трудно читалището ни успя да проведе мероприятията по културен календар,както и да посрещне всички разходи,които налага работата на читалището ни.Направени разходи през 2023 година както следва:

1.Заплати по трудов договор-9 158,70 лева.

2.Осигуровки работодател,осигуровки безработица,здравни осигуровки, други-2 000,76 лева.

3.Граждански договори на жури на събора,заплата счетоводител,адвокатски услуги,абонамент на вестници,закупуване на книги-2 098,53 лева.

4.Закупена храна за различните мероприятия и празници през годината -166,87 лв.

5.Разходи за електричество,вода и телефон-873,03 лева.

6.Изплатени мита,данъци и такси-321,59 лева.

7.Изплатено извън трудово възнаграждение на Ръководителя на ТГ „Китка”-Димитър Димитров-1 171,00 лева.

8.Командировки самодейци и гориво за страната-145,00 лева.

9.Канцеларски материали,тонери,афиши,грамоти,плакети,медали,дипломи,покани,писма-796,74 лева.

10.Раздадени парични награди на самодейци на Пети Национален събор на Земята и Плодородието -270 лева.

Изразходваните средства през годината са в размер на 16,993,22 лева,а наличността в банката е 830,98 лева.

Всички разходи необходими за работата на читалището са съгласувани с читалищното настоятелство и проверителната комисия,счетоводителя на читалището и главният счетоводител на Общината.

През 2023 година,проверителната комисия е направила 5 проверки на читалището и е съставила 5 протокола.

Води се строга отчетност и се спазва финансова дисциплина.Всички необходими документи се внасят в срок в деловодството на Община Димитровград,според вътрешните правила и изисквания на Общината.

 **Художествена самодейност и народно творчество**

 През 2023 година самодейците от трите групи към читалището взеха участия в местни,регионални и национални събори и фестивали.Мъжката Фолклорна група подготви песни и традиционни обичаи за празниците „Богоявление”, „Трифон Зарезан”, „Сирни Заговезни”, „Бъдни вечер” и „Коледа”,а Женската Певческа група за Автентичен Фолклор допълни мероприятията на местно ниво с „Бабин ден”, „Баба Марта идва”, „Великденска кулинарна изложба”, „Ден на Християнското семейство” и други,които се провеждат заедно с пенсионерски клуб „Еделвайс”с.Голямо Асеново и кметство с.Голямо Асеново.В „Деня на Християнското семейство”по традиция в читалището се канят нови семейства закупили къщи в селото,които се посрещат с подаръци и цветя от кметицата г-жа Пенка Тонева и председателят на читалището г-жа Пенка Трифонова с желанието да се приобщят към културният живот на селото.

По покана на читалището в село Сталево самодейците от Женската певческа взеха участие в традиционният техен събор „Битката при Клокотница” на 20 май 2023.,и в кулинарната изложба на селото „С автентичните гозби на дедите ни” на 16 септември 2023г.,където спечелиха грамоти.Превозът на самодейците от ЖПГАФ се осигурява от управителя на ф-ма „Агрофермер2002”,г-н Митю Вълчев,който е и спонсор на читалището ни.В много от случаите той раздава и парични средства на самодейците участващи в мероприятията.

Танцова Група „Китка”и нейният ръководител Димитър Димитров също подготвиха танци и участваха в местни,регионални и Национални събори и фестивали.На фолклорният Фестивал на сусама в с.Доситеево,община Харманли спечелиха първо място и златен медал,на Националният Фолклорен Фестивал „Читалището –Храм на Българският дух” в с.Крепост отново спечелиха първо място и златен медал,а на Петият Национален събор на Земята и Плодородието извоюваха измежду много добри танцови групи най-голямата награда „Агне”,която се връчва от спонсорът на читалището ни,г-н Митю Вълчев.Освен това младите попълнения в групата четири нови момичета получиха парични средства от г-н Вълчев,който подкрепя младите във всяко едно начинание.

Безспорно най големият проект на Читалището ни е свързан с Националният събор на Земята и Плодородието,който през 2023година е Пети Национален и 16 Регионален ,има конкурсен характер с материални и парични награди и се провежда през последната събота на месец май със съдействието на Община Димитровград,Кметство с.Голямо Асеново и Ф-ма „Агрофермер2002”.Два месеца преди това започва подготовката за събора с подаване на необходимите документи до Общината от секретаря, набиране на участници,изготвяне на рекламни материали и покани,дипломи,медали,плакети,грамоти,избиране на жури,подготовка на сценарий,сглобяване на шатри и не на последно място почистване на района на читалището,косене на тревните площи и подрязване на дървета и храсти,както и извозване на боклука.

Всичко около почистването на района на читалището ,както и на селото се случва благодарение на кметицата на селото г-жа Пенка Тонева и г-н Митю Вълчев.Гости и участници оставят много добри отзиви за събора.Над 26 колектива с близо 360 участника се явиха на конкурса.Читалището раздаде се 12 златни,12 сребърни,12 бронзови медали,1бр.плакет „Откритие на събора”и 270 лв.парични награди на спечелилите в конкурса.

Жури и заснемане на събора коства на читалището 860лв.Всяка година читалището отделя близо две хиляди лева от бюджета си за провеждането на събора.

Озвучаването на Пети Национален събор се заплати от г-н Митю Вълчев на Оркестър „Агрофермер2002”.

На конкурса взеха участие и пет деца ,на които г- Вълчев също осигури парични награди в размер на 100 лв.

През 2023 година Традиционният събор на селото „Малка Богородица”бе подготвен за провеждане,но поради обявяването на Общ Национален траур за жертвите от наводненията в страната бе отменен и не можа да се състои.

И на Общинските мероприятия участва читалището ни.Подготви торбички с материали за изработването на сурвачки за децата пред Община Димитровград,участва в Кулинарен конкурс „Коледна трапеза”организиран от Община Димитровград,като се яви в три категории-„Постни ястия”, „Сладки изкушения”и категория „Домашни вина”.

Вълнуващ бе и Коледно-Новогодишният празник организиран от читалището ни най вече за децата,които очакваха с нетърпение Дядо Коледа.Ръководството на читалището задели 200 лв.за подаръци и торбички на децата до 10 годишна възраст,чиито родители са жители на село Голямо Асеново.Заедно с читалището торбички за децата бе подготвила и ф-ма „Сан Мартен”с управител Иван Гочев,както и ф-ма „Асеновец 13”В празника взеха участие и трите самодейни групи.Коледарите наричаха за здраве,късмет и берекет.И самодейците и децата получиха парични суми от г-н Митю Вълчев.

Всяка година на деца от социално слаби семейства подаръци чрез кметство и читалище раздава и Фондация „Подари усмивка на дете”.

Няколко екскурзии организирани заедно с КХТВ „Еделвайс”с.Голямо Асеново до Бачковският манастир,до с.Момино,до Кръстова гора се случиха благодарение на превоза осигурен от г-н Митю Вълчев.

Затова Читалищното Настоятелство изказва благодарност на г-н Митю Вълчев за подкрепата в работата на читалището и спонсорирането на мероприятията ни когато е възможно и осигурява превози,работници,техници и техника.

Изказва благодарност и на кметицата г-жа Пенка Тонева,която е и читалищен настоятел за участието в организирането на всички културни мероприятия свързани с традициите и живота на селото.

Благодарим за добрата екипна работа на Читалищно Настоятелство с Председател Пенка Трифонова, Проверителна Комисия с Председател Недялка Петкова и Читалищен секретар Иванка Андреева.

С благодарности към всички самодейци от трите групи,които отделят от времето си за репетиции, за участията им в мероприятията на селото и извън него и за спечелените награди и медали,както и на ръководителите,които ги подготвят.

На тези,които подпомагат читалището с каквото могат и не на последно място,благодарим на всички читалищни членове без,които не би съществувало читалището.Бъдете здрави!

Секретар: Председател:

 Иванка Андреева Пенка Трифонова

07.02.2024 година

 С.Голямо Асеново

**Списък на ЧН и ПК на НЧ „Съзнание19284 с.Голямо Асеново**

Читалищно настоятелство:

1.Пенка Маринова Трифонова –председател

2.Пенка Иванова Тонева

3.Златка Ангелова Енчева

Проверителна комисия:

1.Недялка Петкова Митева-председател

2.Анастас Атанасов Филипов

3.Недялка Василева Стоянова

.